آمریکا بیرلشمیش دؤولتلری خاریجی ایشلر باخانی آنتونی بلینکن، باشکند آنکارادا، تورکیه جمهوریتینین قوروجوسو مصطفی کمال آتاتورکون آنید مزاری آنیدقبری زیارت ائتدی.
قهرمان ماراش مرکزلی زلز‌له‌لرین آردین‌دان تورکیه‌یه ائتدیگی سفر چرچیوه‌سینده جمهورباشقانی رجب طیب اردوغان و خاریجی ایشلر باخانی مؤولود چاووش‌اوغلو ایله بیر آرایا گلن بلینکن، یانینداکی هیئتله آنیدقبره چلنگ بوراخاراق سایغی دوروشو گئرچکلشدیردی.
بلینکن، داها سونرا آنیدقبیر اؤزل دفترینه بونلاری یازدی:
"تورک اولوسو و بؤیوک اؤندر مصطفی کمال آتاتورکه سایغیلاریمی سونماقدان بؤیوک بیر غرور دویورام. الیم بیر فلاکتین یاشاندیغی بو دؤنمده استراتژیک اورتاغیمیز و ناتو متفیقیمیز تورکیه‌یه دستک اولارکن، بو گون بورادا آمریکا خالقینی تمثیل ائدیر اولماقدان اؤترو اؤزومو آیریجالیقلی حساب ائدیره‌م. جمهوریتین دوغوشوندان بو یانا خالقلاریمیز آراسیندا وار اولان باغ، اؤزللیکله سون درجه بؤیوک بیر کدرین یاشاندیغی بو گونلرده درین، ساغلام و گوجلو اولماغی داوام ائتدیرمکده‌دیر".
